User:PD15364/sandbox

Recorder
—————————————————————————

Site-ul Recorder.ro este o platformă-video de jurnalism, deţinută la început, în 2017, de doar patru jurnalişti, iar în prezent de alţi unsprezece care au pus bazele realizării acestui proiect din fonduri proprii, ulterior apelând la foarte puţină publicitate şi la contribuţia cititorilor care îşi doresc ca această platformă să-şi desfăşoare activitatea în continuare. Pe lângă conţinut video, Recorder.ro şi-a propus să aducă şi informaţii scrise, deoarece „forţa cuvântului nu va muri niciodată” după cum redactează chiar ei, pe site-ul oficial. Această platformă-video a fost înfiinţată în anul 2017, de către patru jurnalişti cu experienţă vastă în presă. Cristian Delcea, lucrează în domeniul jurnalismului de 13 ani, fiind fost reporter la „Evenimentul zilei” şi „Adevărul”, Mihai Voinea fost reporter sportiv şi reporter special la „Evenimentul zilei” şi „Adevărul”, cu o vechime de 14 ani în zona media. Andrei Crăciun, fost redactor la „Evenimentul zilei”, „Adevărul”, „Gazeta sporturilor” şi „Historia”, Răzvan Ionescu lucrează în presă din 1992, având postul de redactor şef şi publisher la „Evenimentul zilei”, „Jurnalul naţional”, „Gazeta sporturilor” şi „Adevărul”. Cu o experienţă la fel de lungă şi de consistentă vin şi colegii lor, foşti angajaţi la mai multe redacţii, Laurenţiu Ungureanu, Andrei Udişteanu, David Muntean, Alina Păduraru, Ionuţ Duinea, Alex Nedea şi Anca Simina, care s-au alăturat ulterior echipei şi care au făcut posibilă realizarea acestei platforme online. Jurnaliştii Recorder.ro sunt o comunitate independentă, care şi-a propus încă de la început să-şi exprime părerile liber şi dezinhibat în materialele lor, şi anume în reportaje, interviuri, portrete şi opinii. Toate materialele acestora pot fii accesate pe site-ul lor, Recorder.ro sau în cadrul podcast-ului acestora, înfiinţat recent şi disponibil pe Spotify, Apple Podcasts sau Google Podcasts.